Document ID: 32008D0787

РЕШЕНИЕ НА КОМИСИЯТА
от 3 октомври 2008 година
за изменение на Решение 2006/410/ЕО за определяне на сумите съгласно член 10, параграф 2, членове 143г и 143д от Регламент (ЕО) № 1782/2003 на Съвета, предоставяни на ЕЗФРСР, и на сумите, предоставяни за разходи на ЕФГЗ
(2008/787/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално член 12, параграфи 2 и 3 от него,
като има предвид, че:
(1)
С Решение 2006/410/ЕО на Комисията (2) се определят сумите, които, по силата на член 10, параграф 2, членове 143г и 143д от Регламент (ЕО) № 1782/2003 (3) за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители, както и по силата на член 4, параграф 1 от Регламент (ЕО) № 378/2007 на Съвета (4) за утвърждаване на правила за доброволна модулация на преки плащания, предвидена в Регламент (ЕО) № 1782/2003, се предоставят на ЕЗФРСР, както и нетното салдо за финансиране на разходите на ЕФГЗ.
(2)
Изчисляването на сумите в съответствие с член 10, параграф 2 от Регламент (ЕО) № 1782/2003 се измени. Това се дължи на увеличаването на подлежащите на модулация суми и преразглеждането на допълнителната помощ, предоставяна в съответствие с член 12, параграф 1 от Регламент (ЕО) № 1782/2003.
(3)
С Решение 2008/788/ЕО на Комисията (5) се определят нетните суми в резултат на доброволната модулация в Португалия за периода 2009-2012 г. в съответствие с член 4, параграф 1 от Регламент (ЕО) № 378/2007.
(4)
С член 23, параграф 2 от Регламент (ЕО) № 479/2008 на Съвета от 29 април 2008 г. относно общата организация на пазара на вино, за изменение на регламенти (ЕО) № 1493/1999, (ЕО) № 1782/2003, (ЕО) № 1290/2005 и (ЕО) № 3/2008 и за отмяна на регламенти (ЕИО) № 2392/86 и (ЕО) № 1493/1999 (6) се определят сумите, предоставени като допълнителни финансови средства от Общността за мерки във винопроизводителни райони по линия на програмите за развитие на селските райони, финансирани по реда на Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (7).
(5)
Решение 2006/410/ЕО следва да бъде съответно изменено,
ПРИЕ НАСТОЯЩОТО РЕШЕНИЕ:
Член единствен
Решение 2006/410/ЕО се изменя, както следва:
1.
Заглавието се заменя със следния текст:
2.
Член единствен се заменя със следния текст:
„Член единствен
Сумите, предоставени на разположение на Европейския земеделски фонд за развитие на селските райони (ЕЗФРСР) за бюджетните години от 2007 до 2013 съгласно член 10, параграф 2, членове 143г и 143д от Регламент (ЕО) № 1782/2003, член 4, параграф 1 от Регламент (ЕО) № 378/2007 и член 23, параграф 2 от Регламент (ЕО) № 479/2008, както и размерът на нетното салдо за финансиране на разходите на Европейския фонд за гарантиране на земеделието (ЕФГЗ) се съдържат в приложението към настоящото решение.“
3.
Приложението се заменя с текста, посочен в приложението към настоящото решение.
Съставено в Брюксел на 3 октомври 2008 година.

Labels: 15
19